
R E F E R A T  D E  A P R O B A R E 
privind desemnarea a doi consilieri locali din cadrul Consiliului Local al Municipiului Brad pentru a face parte din Comisia pentru negocierea contractelor civile de
 prestări servicii care urmează a fi încheiate de către Municipiul Brad
Prin Dispoziția nr. 40/2023 a Primarului Municipiului Brad a fost constituită Comisia pentru negocierea contractelor civile de prestări servicii care urmează a fi încheiate de către  Municipiul Brad.

Această comisie analizează oportunitatea încheierii de către Municipiul Brad a unor contracte civile de prestări servicii în scopul realizării programelor și proiectelor culturale, cum ar fi: tehnoredactarea și realizarea ziarului local „Zarandul”, servicii de coregrafie, interpretare, acompaniament în cadrul Ansamblului folcloric „Doina Crișului” al Casei de Cultură Brad, negociază și stabilește valoarea acestor contracte.
Conform prevederilor art. 3 din dispoziția menționată mai sus este prevăzut că din această comisie de negociere vor face parte și doi consilieri locali desemnați prin hotărâre a Consiliului Local al Municipiului Brad.
În contextul celor de mai sus și ținând cont de faptul că mandatul celor doi consilieri locali desemnați în acest sens prin Hotărârea Consiliului Local nr. 8/2023 a încetat la data de 24 octombrie 2024, cu aceeași dată fiind constituit noul Consiliu Local al Municipiului Brad, am inițiat prezentul proiect de hotărâre prin care am propus desemnarea a doi consilieri locali din cadrul Consiliului Local al Municipiului Brad pentru a face parte din Comisia pentru negocierea contractelor civile de prestări servicii care urmează a fi încheiate cu Municipiul Brad și îl supun spre dezbatere și aprobare plenului Consiliului Local al Municipiului Brad în forma prezentată.

Precizez că las la latitudinea Consiliului Local al Municipiului Brad desemnarea celor doi consilieri locali.
În susţinerea propunerii mele invoc prevederile art. 12 din O.U.G. nr. 118/2006 privind înființarea, organizarea și desfășurarea activității așezămintelor culturale, cu modificările și completările ulterioare, ale Codului Civil, republicat, cu modificările și completările ulterioare, ale art. 129 alin. 1, alin. 2 lit. d, alin. 7 lit. d și alin. 14 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

